open-index/open-wikipedia-markdown huggingface dataset:
ఓకే బంగారం

**ఓకే బంగారం ** మణిరత్నం దర్శకత్వంలో దుల్కర్ సల్మాన్, నిత్యామీనన్ నటించగా 2015 ఏప్రిల్ 17న విడుదలైన తెలుగు అనువాద చిత్రం. తమిళ చిత్రం **ఓ కథల్ కణ్మణి ** చిత్రం దీనికి మాతృక. తెలుగులో ఇది డబ్బింగ్ చిత్రం.

## కథ
హైదరాబాదు కుర్రాడు ఆదిత్య కంటమనేని అలియాస్ ఆది (దుల్కర్ సల్మాన్) ఉద్యోగ నిమిత్తం ముంబయ్ వెళతాడు. అక్కడ తన అన్నయ్య స్నేహుతులు గణపతి (ప్రకాష్ రాజ్), భవాని (లీలా శాంసన్) ఇంటిలో పేయింగ్ గెస్ట్ గా ఆశ్రయం పొందుతాడు. రైల్వే స్టేషన్లోళ్ చూసిన తారా (నిత్యా మీనన్) అనే అమ్మాయితో పరిచయం పెంచుకుని స్నేహితులుగా మారుతారు. ఇద్దరూ కలిసి సహజీవనం చేయాలని నిర్ణయించుకుంటారు. తమ తమ కెరీర్ లో ఉన్నత స్థితులను చేరడానికి ఆది అమెరికాకి, తారా ఫ్రాన్స్ కి వెళ్ళాలని నిర్ణయించుకుంటారు. సహజీవనంతో మొదలైన వీరి ప్రయాణం పెళ్ళి వరకు వెళ్ళిందా లేదా అనేది మిగిలిన కథ.

## తారాగణం

*దుల్కర్ సల్మాన్
*నిత్యా మీనన్
*ప్రకాష్ రాజ్
*లీలా శాంసన్
*ప్రభూ లక్ష్మణన్
*రమ్య సుబ్రమణియన్
*కణిక
*బి.వి. దోషీ
*ఆరవ్
*పవిత్ర లక్ష్మి

## సాంకేతికవర్గం

*మాటలు - కిరణ్
*పాటలు -సిరివెన్నెల సీతారామశాస్త్రి
*సంగీతం - ఏ.ఆర్. రెహమాన్
*ఛాయాగ్రహణం - పి.సి. శ్రీరామ్
*నృత్యాలు- బృంద
*కూర్పు - ఏ. శ్రీకర్‌ప్రసాద్
*నిర్మాత - దిల్ రాజు
*రచన, దర్శకత్వం - మణిరత్నం

## సమీక్ష-ప్రేక్షకాదరణ
సినిమా సానుకూల సమీక్షల నడుమ విడుదలైంది. గ్రేట్ ఆంధ్రా పత్రికలో *సూపర్‌ బంగారం!* అన్న బోటంలైనుతో సినిమాకు 3.25/5 రేటింగ్‌ ఇస్తూ సమీక్షించారు. *లవ్‌ స్టోరీస్‌ చూడ్డం ఇష్టమైతే కనుక దీనిని అస్సలు మిస్‌ కాకండి. మణిరత్నం తీసిన అద్భుతాల అంతటి స్థాయిలో లేకపోవచ్చు కానీ ఈమధ్య వస్తున్న ప్రేమకథల మధ్య ఇది ఖచ్చితంగా టాప్‌ క్లాస్‌ అనిపించుకుంటుంది.* అంటూ ఆ సమీక్ష ముగించారు. పల్లీబటానీ వెబ్సైట్ వారు 3.25 స్టార్ల రేటింగు ఇచ్చారు. *ప్రేమ కథా చిత్రాలు ఇష్టపడటానికి వయసుకి సంబంధం లేదు. అందుకే యూత్ ఫుల్ ఎంటర్ టైనర్ అని చెప్పలేం. అయితే ప్రేమికులు... తమను తాము చూసుకునే అవకాశం కలుగుతుంది కాబట్టి బాగా కనెక్ట్ అవుతారు. మణి కూడా వారినే టార్గెట్ చేశాడు మరి. సో.. ప్రేమికులారా... గో అండ్ వాచ్ విత్ యువర్ బంగారం* అంటూ వారు ముక్తాయించారు.

## మూలాలు

## బయటి లంకెలు
*యూటూబ్ లో చిత్ర ప్రచార చిత్రం

వర్గం:2015 తెలుగు సినిమాలు
వర్గం:మణిరత్నం దర్శకత్వం వహించిన సినిమాలు
వర్గం:నిత్య మేనన్ నటించిన సినిమాలు
సప్తగిరి ఎక్స్‌ప్రెస్

సప్తగిరి ఎక్స్ ప్రెస్ దక్షిణ రైల్వేచే నడుపబడు ఎక్స్ ప్రెస్ రైలు. ఇది చెన్నై సెంట్రల్ మఱియు తిరుపతి స్టేషనులను కలుపును. ఇది దాని నిర్ణీత ప్రయాణ దూరమును, అనగా, 149 కి.మీ. (93 మై.) 3 గంటల 15 నిమిషాలు సమయ కాలములో చేరును.

## విశేషములు
# ఈ రైలు ప్రతిరోజూ ఉదయము చెన్నైలో బయలుదేరి తిరుపతి చేరును . తిరిగి సాయంత్రము తిరుపతి యందు బయలుదేరి రాత్రికి చెన్నై చేరును.
# ఈ రైలు ఆర్కోణము, తిరుత్తణి, ఏకాంబరకుప్పము, శ్రీవేంకటనరసింహరాజువారిపేట , పుత్తూరు, రేణిగుంట మొదలగు ప్రాంతముల మీదుగా ప్రయాణించును.

## ఇవి కూడా చూడండి
* దక్షిణ మధ్య రైల్వే రైళ్లు

## మూలాలు


వర్గం:ఆంధ్రప్రదేశ్ రైలు రవాణా
వర్గం:దక్షిణ రైల్వే జోన్
వర్గం:తమిళనాడు రైలు రవాణా
కాచిగూడ-చెన్నై ఎగ్మోర్ ఎక్స్ ప్రెస్

బండి సంఖ్య 17651/17652 కాచిగూడ- చెంగల్పట్టు ఎక్స్ ప్రెస్ దక్షిణ మధ్య రైల్వేచే నడుపబడుచున్న ఒక ఎక్స్ ప్రెస్ రైలు.ఇది తెలంగాణ రాజధానిహైదరాబాదులోని కాచిగూడ మఱియు తమిళనాడు రాజధాని చెన్నై పట్టణపు శివారులోని చెంగల్పట్టు, నడుమ నడుస్తున్నది. చెంగల్పట్టు నుండి కాచిగూడ వచ్చునపుడు 17651 సంఖ్యను తిరుగు ప్రయాణమునందు 17652 సంఖ్యను కలిగియుండు ఈ రైలు తెలంగాణ, ఆంధ్ర ప్రదేశ్ మఱియు తమిళనాడు రాష్ట్రములలో ప్రయాణించును.

## విశేషాలు
#2006 ఫిబ్రవరి 26-వ తేదీన కాచిగూడ-చెన్నై ఎగ్మోర్ నడుమ ప్రవేశపెట్టబడిన ఈ రైలు 2016-అక్టోబరు-1వ తేదీ మొదలు చెంగల్పట్టు వరకు పొడిగింపబడెను.
#ఈ రైలుకు వంట పెట్టె వసతి లేదు.
#ఈ రైలు ప్రయాణించు మొత్త దూరము 824 కి.మి
#ఈ రైలు సగటు వేగము గంటకు 52 కి.మి.
# ఈ రైలు మహబూబ్ నగర్, కర్నూలు, డోన్ (ద్రోణాచలము), గుత్తి, కడప, రేణిగుంట, పుత్తూరు, తిరుత్తణి మొదలగు ప్రాంతముల మీదుగా ప్రయాణించును.
# ఈ రైలు పెట్టెలను చెంగల్పట్టు-కాకినాడ సర్కార్ ఎక్స్ ప్రెస్ కూడా వినియోగించుకొనును. దీనిని రేక్ షేరింగ్ అంటారు. అనగా కాచిగూడ నుండి చెంగల్పట్టు చేరు ఈ రైలు ఆ సాయంత్రము అచటి నుండి కాకినాడకు బయలుదేఱును. కాకినాడ నుండి వచ్చి చేరు సర్కార్ ఎక్స్ ప్రెస్ సాయంత్రము కాచిగూడకు బయలుదేఱును.

## కాలపట్టిక

## మూలాలు

*
*
*
*
*

## ఇతర లింకులు
*
*
*

వర్గం:భారతీయ రైల్వేలు ప్రయాణీకుల రైళ్లు
వర్గం:దక్షిణ మధ్య రైల్వే ఎక్స్‌ప్రెస్ రైళ్ళు
బెంగుళూరు కంటోన్మెంటు రైల్వేస్టేషను

**బెంగళూరు కంటోన్మెంటు** అనేది కర్ణాటక రాజధాని నగరమైన బెంగళూరు నందలి వాసంతి నగర్ ప్రాంతంలో గల రైల్వేస్టేషను. యిది బెంగళూరు లోని ముఖ్యమైన రైల్వే స్టేషనులలో ఒకటి. ఇది వసంత నగర్, శివాజీ నగర్ తదితర ప్రాంతములకు దగ్గరగా నుండును. ఇచట మూడు ప్లాట్ ఫారములు గలవు. ఇది సముద్ర మట్టమునకు 929 మీటర్ల ఎత్తులో గలదు. ఈ స్టేషను యొక్క కోడ్: BNC

## సౌకర్యములు
ఇచ్చట ప్రయాణీకుల రిజర్వేషన్ కేంద్రము కలదు.  విశ్రాంతి గదులు, ఎ.సి. వి.ఐ.పి లాంజ్ , విచారణ కేంద్రములు, భోజనశాలలు, ఏ.టి.ఎం వంటి సౌకర్యములు కలవు.  అత్యవసర వైద్య చికిత్స అందించుటకు 2014 ఫిబ్రవరి లో ఒక క్లినిక్ ఏర్పరచబడెను. సరకులను త్రోయు త్రోపుడు బండ్లకు వీలగునట్లు ప్లాట్ ఫారములు  నిర్మింపబడెను. 

దక్షిణ భారత దేశపు మొట్టమొదటి రెండంతస్తుల రైలు (డబుల్ డెక్కర్) ఈ స్టేషను మీదుగా చెన్నై-బెంగుళూరు నడుమ ప్రయాణించును.
## Expansion
జనవరి 2011 లో ఆధునీకరించబడిన ప్రవేశ ద్వారము, టిక్కెట్ విక్రయశాలను అప్పటి కేంద్ర రైల్వే శాఖా సహాయ మంత్రి మునియప్ప ప్రారంభించారు. 
Bangalore cantonment station got a face lift with the remodelled entrance and ticketing counter behind the platform 2 which was opened to public on January 2011 by K Muniyappa, Union minister of state for railways.

## రైళ్ళు
దక్షిణ భారత దేశంలో మొదటి డబుల్ డెక్కర్ ఎ.సి రైలు కు ఈ స్టేషనులో నిలిపే సౌకర్యం కలదు. ఈ క్రింది పట్టికలో ప్రతిరోజూ ఈ స్టేషను నుండి బయలుదేరు రైళ్ళ వివరాలు యివ్వబడ్డాయి.

## ఇవి కూడా చూడండి
*బెంగుళూరు నగర రైల్వేస్టేషన్
*యశ్వంతపూర్ సిటీ రైల్వేస్టేషన్

## మూలాలు

## ఇతర లింకులు

వర్గం:బెంగుళూరు రైల్వే స్టేషన్లు
వర్గం:కర్ణాటక రైల్వే స్టేషన్లు
దిగవల్లి (అయోమయ నివృత్తి)

దిగవల్లి, కృష్ణా జిల్లా, నూజివీడు మండలానికి చెందిన గ్రామం.
----
దిగవల్లి తెలుగువారిలో కొందరి ఇంటిపేరు. 
* దిగవల్లి తిమ్మరాజు పంతులు
* దిగవల్లి వేంకటశివరావు
ప్రసూతిశాస్త్రం

**ప్రసూతి శాస్త్రం** అనగా గర్భ, ప్రసవ, ప్రసవానంతర కాల సమయంలో (నవజాత శిశువు యొక్క సంరక్షణ సహా) చేపట్టే ఆరోగ్య వృత్తి లేదా వైద్య ప్రత్యేకత. మంత్రసాని, ప్రసూతివైద్యుడు ప్రసూతిశాస్త్రంలో వృత్తినిపుణులు.

## జనన పూర్వ సంరక్షణ
జనన పూర్వ సంరక్షణ గర్భం యొక్క వివిధ సంక్లిష్టతల కోసం స్క్రీనింగ్ లో ముఖ్యమైనది. ఈ భౌతిక పరీక్షలు, రొటీన్ ప్రయోగశాల పరీక్షలతో రొటీన్ కార్యాలయ సందర్శనలు ఉంటాయి:


Image:Ultrasound_image_of_a_fetus.jpg|సుమారు 14 వారాల గర్భధారణ వయసు లో 3 అంగుళాల (76 మిమీ) పిండం యొక్క 3D అల్ట్రాసౌండ్
Image:Sucking his thumb and waving.jpg|17 వారాల వద్ద పిండం
Image:3dultrasound 20 weeks.jpg|20 వారాల వద్ద పిండం


#### మొదటి త్రైమాసికంలో
* కంప్లీట్ బ్లడ్ కౌంట్ (CBC)
* రక్తం రకం
* HDN కోసం సాధారణ ప్రతిరక్షక స్క్రీన్ (పరోక్ష కోమ్బ్స్ పరీక్ష)
** Rh D నెగటివ్ గర్భ రోగులు Rh వ్యాధి నిరోధమునకు 28 వారాల వద్ద RhoGam తీసుకోవాలి.
* Rapid plasma reagin (RPR) to screen for syphilis
* Rubella antibody screen
* Hepatitis B surface antigen
* Gonorrhea and Chlamydia culture
* PPD for tuberculosis
* Pap smear
* Urinalysis and culture
* HIV screen

## ఇవి కూడా చూడండి
* గ్లోబల్_లైబ్రరీ_ఆఫ్_ఉమెన్స్_మెడిసిన్

వర్గం:వైద్యము
సహజీవనం

**సహజీవనం ** అనునది పెళ్ళి కాకుండానే యువతీ యువకులు కలిసి జీవించడం. ఇది ఎక్కువగా పాశ్చాత్య దేశాలలో కనిపిస్తుంది. ఈమధ్య (2015 నాటికి) భారతదేశంలో కూడా యువతీ యువకులు సహజీవనం చేస్తున్నారు.
## నేపధ్యము
సహజీవనానికి హద్దులు అనేవి అనేక అంశాలపై ఆధారపడి ఉంటాయి. ఇవి స్నేహం వరకు లేదా శారీరక సంబంధం వరకు కూడా ఉంటాయి. ఇది ముఖ్యంగా ఇరువురి అంగీకారంపై ఆధారపడి ఉంటుంది. కొన్ని సార్లు సహజీవనం చేసేవారు కొంతకాలం తర్వాత వివాహ బంధంతో కూడా ఒక్కటవుతారు. ముఖ్యంగా పాశ్చాత్య దేశాలలో సహజీవనం చేస్తున్న జంటలు, పిల్లలను కూడా కలిగి ఉంటారు. ఇరువురూ ఒక అంగీకారానికి వచ్చిన తర్వాత కలిసి ముందుకు సాగడమో లేదా ఆ బంధానికి అక్కడితో ముగింపు పలకడమో చేస్తారు.

## చరిత్ర
సహజీవనం భారతీయ సమాజానికి కొత్త అయినా ఈ వ్యవస్థ కొన్ని శతాబ్దాల క్రితమే ఆచరణలో ఉండేదని తెలుస్తున్నది. మానవ శాస్త్రము, సామాజిక శాస్త్రంల దృక్కోణములో చూసినపుడు ఈ సహజీవనము మారుతున్న కాలానికి అనుగుణంగా వేగంగా రూపాంతరం చెందుతున్న పెళ్ళి, కుటుంబ వ్యవస్థ లతో ప్రత్యక్షంగా కానీ లేదా పరోక్షంగా కానీ ముడిపడి ఉన్నట్లు తెలుస్తున్నది. మానవుడు ఆదిమమానవుని నుండి నాగరిక మానవునిగా, అటుపైన ఆధునిక మానవుడిగా రూపాంతరం చెందినప్పటికీ స్త్రీ పురుషుల సంబంధాల మధ్య గణనీయమైన మార్పులు చోటు చేసుకున్నాయి. బహుశా ఇందులో సంతానం కోసం స్త్రీ పురుషులు సంభోగ ప్రక్రియలో తప్పనిసరిగా పాల్గొనవలసి రావడం ప్రధాన కారణంగా చెప్పవలసి రావచ్చు.

మానవజాతి సంభోగ ప్రక్రియలో ఇతర జీవజాతులతో తరచుగా పోల్చబడుతారు. ప్రముఖ న్యూరో బయాలజిస్టు రాబర్ట్ సపోల్‌స్కీ ఈ విషయంలో ఒక వివరమైన పటమును తయారు చేశాడు. ఇందులో స్త్రీ పురుషుల ప్రవృత్తి ధ్రువాలుగా చూపబడింది. ఇందులో గమనించదగిన విషయం ఏమంటే పురుషుడు సంతానం కోసం స్త్రీతో జత కట్టడానికి ఆసక్తి చూపుతాడు. క్రమేణా ఆ బంధం బలపడి ఇరువురూ వివాహ బంధంలో అడుగు పెడతారు.

## మూలాలు

## బయటి లంకెలు
*

## ఇవీ చూడండి

వర్గం:మానవ సంబంధాలు
ఐతా చంద్రయ్య

**ఐతా చంద్రయ్య** తెలంగాణా ప్రాంతానికి చెందిన కవి,రచయిత.
## జీవిత విశేషాలు
ఇతడు 1948, జనవరి 3వ తేదీన మెదక్ జిల్లా, సిద్ధిపేట మండలం, చింతమడక గ్రామంలో జన్మించాడు. ఉస్మానియా విశ్వవిద్యాలయం నుండి బి.ఎ. చదివాడు. హైదరాబాదు హిందీ ప్రచారసభ వారి విద్వాన్ పరీక్ష ఉత్తీర్ణుడయ్యాడు. సీనియర్ గ్రేడ్ హిందీ పండిత శిక్షణ పొందాడు. తపాలాశాఖలో పనిచేసి ప్రస్తుతం సిద్ధిపేటలో విశ్రాంతి తీసుకొంటున్నాడు.

## రచనలు
ఇతని రచనలు ఆంధ్రభూమి, చినుకు, పుస్తకం, సాధన, అన్వేషణ, జాగృతి, ఆంధ్రప్రభ, సురభి, కథాకేళి, అమృతకిరణ్, ఆంధ్రజ్యోతి, ఇండియా టుడే, గీతాంజలి, మయూరి, జలధి, ప్రజామత, మూసీ, కళాదీపిక, చిత్ర, తెలుగు జ్యోతి, ఈనాడు, నవ్య, రసవాహిని, కావ్యజ్యోతి, తెలుగు వాణి, కథాంజలి, భావతరంగిణి, మహిళ, ప్రియదత్త, విపుల, స్వాతి, నడుస్తున్న చరిత్ర, చేతన, చతుర, వార్త, రచన తదితర పత్రికలలో ప్రచురింపబడ్డాయి.

ఇతడు వెలువరించిన కొన్ని పుస్తకాలు:

### కథలు
కథానిలయంలో లభ్యమౌతున్న ఐతా చంద్రయ్య కథల జాబితా:

## పురస్కారాలు
# 2019 - తెలుగు విశ్వవిద్యాలయం సాహితీ పురస్కారం 2016 (హిందీ కథా సంగ్రహం పుస్తకానికి)

## మూలాలు

వర్గం:తెలుగు కథా రచయితలు
వర్గం:1948 జననాలు
వర్గం:నానీల కవులు
వర్గం:సిద్దిపేట జిల్లా రచయితలు
వర్గం:సిద్దిపేట జిల్లా కవులు
అభంగాలు

**అభంగాలు** అంటే మహారాష్ట్రలోని పండరీపురంలో వెలసిన విఠోబా దేవుని కీర్తిస్తూ రాసిన దివ్య కవిత్వం. అభంగం అంటే అంతం లేనిది అని అర్థం. భజనలు అంతరాత్మలోకి ప్రయాణానికి నిర్దేశించినవైతే అభంగాలు ముఖ్యంగా భయట సమాజంతో అనుభవాలను క్రోడీకరించి రాసినవి. పండరీపురానికి వెళ్ళే భక్తులు ఈ అభంగాలను గానం చేస్తూ వెళుతుంటారు. భజనలు చేసేవారే కాక వీటిని దక్షిణ, ఉత్తర భారత సంగీత సంప్రదాయాల ప్రకారం స్వరపరచి శాస్త్రీయ సంగీత కళాకారులు కూడా గానం చేస్తుంటారు. మహారాష్ట్రలో భక్తి సంప్రదాయాన్ని ప్రాచుర్యంలోకి తీసుకొచ్చిన జ్ఞానేశ్వరుడు, నామదేవుడు, తుకారాం మొదలైన వారు అభంగాలను రచించారు.
## చరిత్ర
భక్తి సాంప్రదాయం, నామసంకీర్తనం మొదటిసారిగా జ్ఞానేశ్వరుడు సుమారు సా.శ. 1200 కాలంలో వెలుగులోనికి తీసుకువచ్చాడు. అప్పటి దాకా ప్రజల్లో భగవంతుని చేరాలంటే కచ్చితంగా సంస్కృతం తెలిసి ఉండాలనే అభిప్రాయం ఉండేది. జ్ఞానేశ్వరుడు, నామదేవుడు తమ రచనలు, భక్తి ద్వారా కులం, జాతితో సంబంధం లేకుండా పాండురంగడిని చేరే మార్గాన్ని ఉపదేశించి కొత్త సంప్రదాయానికి బాటలు వేశారు. కేవలం భక్తి ద్వారా దేవుణ్ణి చేరుకోగలమనే *భక్తి సాంప్రదాయా* నికి ఇదే మూలమైంది. ఇది సామాన్యులు కూడా అనుసరించగల సులువైన పద్ధతి. ముఖ్యంగా పిల్లలు, మహిళలు ఈ సాంప్రదాయం వైపు సులభంగా ఆకర్షింపబడ్డారు.

తుకారాం పాండురంగడి భక్తుడు. మహారాష్ట్రలోని దేహో గ్రామ నివాసి. 1608 - 1649 మధ్య కాలంలో జీవించిన తుకారం, పాండురంగడిని సేవించడమే తన జీవితానికి పరమార్థంగా భావించాడు. పాండురంగడి ఆదేశం మేరకు అనేక *అభంగాలు* రచించి వాటిని ఆ స్వామికే అంకితమిచ్చాడు.
## సాధన
మరాఠీ భజనలు ముందుగా ప్రార్థనాగీతంతో ప్రారంభమవుతాయి. తరువాత విఠోబాయొక్క భౌతిక రూప లావణ్యాలను వర్ణించే రూపంచ అభంగాలు, చివరగా ఆధ్యాత్మిక, నీతిప్రభోదకమైన మార్మిక విషయాలు తెలియజేసే అభంగాలను గానం చేస్తారు. 
పండిట్ భీమ్‌సేన్ జోషి, సురేష్ వాడ్కర్, రంజని, గాయత్రి, అరుణా సాయిరాం, జితేంద్ర అభిషేక్ మొదలగు ప్రముఖులు అభంగాలను గానం చేశారు.

## మూలాలు

వర్గం:భక్తి సాహిత్యం
తిరువనంతపురం సెంట్రల్ రైల్వే స్టేషను

**తిరువనంతపురం సెంట్రల్** కేరళ రాజధాని  తిరువనంతపురము నందలి  ప్రధాన రైల్వే స్టేషను. ఇది తిరువనంతపురమునకు నడిబొడ్డైన తంపనూరు ప్రాంతములో కలదు.దీని ఎదురుగా సెంట్రల్ బస్ స్టేషను కలదు.ఇది కేరళ రాష్ట్రములో పరిమాణ పరముగాను ప్రయాణికుల సంఖ్య పరముగాను అతి పెద్ద రైల్వే స్టేషను. ఇది దక్షిణ రైల్వే పరిధి లో కలదు. ఈ స్టేషను భవనము ఆ నగర వారసత్వ కట్టడములలో ఒకటి. ప్రతిపాదిత బెంగుళూరు-తిరువనంతపురము మఱియు తిరువనంతపురము-మంగుళూరు అతి వేగ రైలు మార్గ పథకమునకు తిరువనంతపురం సెంట్రలే గమ్య స్థానము. ఈ స్టేషనులో 5 ప్లాట్ ఫారములు గలవు. .

## చరిత్ర
మద్రాసు నుండి క్విలన్ కు ఒక రైలు మార్గము ఉండేది. ఆ రైలు మార్గము తిరువిదాంగూరు సంస్థాన రాజధానియైన తిరువనంతపురమునకు పొడిగింపబడెను. అప్పుడు ఆ మార్గము ఈ స్టేషనుకు కొంత దాపులో ఉన్న చక్క అను స్టేషను వద్ద నిలిచిపోయెను. చక్క అనునది అలనాడు తిరువనంతపుర వాణిజ్య ప్రాంతము. తిరువిదాంగూరు సంస్థాన దివాను అయిన ఎం.ఇ.వాట్స్ అనువారు ఈ రైలు మార్గమును చక్క నుండి ప్రస్తుతము సెంట్రల్ స్టేషను ఉన్న ప్రాంతమునకు పొడిగించుటకు కృషి చేసిరి.తిరువిదాంగూరు సంస్థాన మహారాణి సేతు లక్ష్మీ బాయి పాలనాకాలములో ఈ స్టెషను నిర్మింపబడి, 1931 ఫిబ్రవరి 4-వ తేదీన ప్రారంభింపబడెను. ఆనాడు ఇచ్చట ఒకే ఒక్క ప్లాట్ ఫారము ఉండేది. రోజుకు కేవలము రెండు రైళ్ళే రాకపోకలు సాగిస్తూ ఉండేవి.

## రైళ్ళు
తిరువనంతపురం సెంట్రల్ లో బయలుదేఱి వివిధ ప్రాంతములకు పోవు ఎక్స్ ప్రెస్ రైళ్ళ పట్టిక

తిరువనంతపురం సెంట్రల్ నుండి బయలుదేఱు ప్యాసింజర్ రైళ్ళ పట్టిక

తిరువనంతపురం సెంట్రల్ మీదుగా పోవు ఎక్స్ ప్రెస్ రైళ్ళ పట్టిక

* వివేక్ ఎక్స్ ప్రెస్ దేశములో అత్యధిక దూరము ప్రయాణించెడి రైలు
## ఇవి కూడా చూడండి
* తిరువనంతపురం
* కేరళ రైల్వే స్టేషన్ల జాబితా
* దక్షిణ రైల్వే
## మూలాలు

## ఇతర లింకులు

వర్గం:భారతదేశపు రైల్వే స్టేషన్లు
వర్గం:కేరళ రైల్వే స్టేషన్లు
గానుగాపూర్ (కర్ణాటక)

**ఘనగాపుర** (కొన్నిసార్లు శ్రీ క్షేత్ర ఘనగాపూర్ పిలుస్తారు) భారతదేశం లోని కర్ణాటక రాష్ట్రములో అప్జల్ పూర్ తాలూకా గుల్బర్గా జిల్లా లో ఉంది. ఈ గ్రామం, గురు దత్తాత్రేయ ఆలయంగా ప్రసిద్ధిచెందింది. గురు దత్తాత్రేయ భీమ నది ఒడ్డున పరిపూర్ణత పొందారని చెబుతారు.

## మతపరమైన ప్రాధాన్యత
ఘనగాపుర పుణ్య క్షేత్రము లోని శ్రీ నరసింహ సరస్వతి స్వామిని దత్తాత్రేయ రెండవ అవతారం కొలుస్తారు. 
శ్రీ గురుచరిత్ర పుస్తకం ప్రకారం, అతను ఘనగాపుర వద్ద ఎప్పటికీ నివాసం ఉంటానని వాగ్దానం చేసారు. అతను ఉదయం భీమ, అమర్జా నదుల సంగమం వద్ద స్నానం చేస్తారు. మధ్యాహ్నం సమయంలో, అతను భిక్ష (ఆహారం భిక్ష) కోరుతూ గ్రామం లోకి వెళ్ళి వెళతారు, ఆలయం వద్ద నిర్గుణ పాదుకా రూపంలో పూజలు అందుకొంటారు.
భక్తులు సంగమం వద్ద స్నానం ఆచరించి, ఘనగాపుర కనీసం ఐదు గృహాల నుండి భిక్ష యాచించడం ద్వారా, ఆలయం వద్ద పాదుకా పూజా, దర్శనం ద్వారా, వారు శ్రీ నరసింహ సరస్వతి స్వామి వారి అనుగ్రహం పొందుదురు. దాని ద్వారా పాపముల నుండి విముక్తి పొందుదురు.

## ఘనగాపుర వద్ద వసతి
లాడ్జింగ్ సౌకర్యాలు (డీలక్స్ రూములు), ఆశ్రమలు, ప్రైవేట్ రూములు ఇప్పుడు శ్రీ క్షేత్ర ఘనగాపూర్ అందుబాటులో ఉన్నాయి. కానీ ముందుగానే వసతి బుక్ చేసుకోంటే ఉత్తమం. ముఖ్యముగా ఆదివారం, గురువారం, పూర్ణిమ, అమావాస్య, పండుగల వంటి రోజుల్లో రూములు పొందడానికి ఆతి కష్టం.

## గుల్బర్గా (కర్ణాటక) వద్ద వసతి
లాడ్జింగ్ సౌకర్యాలు (డీలక్స్ రూములు) గుల్బర్గాలో కలవు, గుల్బర్గా నుండి ఘనగాపురకు బస్ సౌకర్యము ఉంది.
## దత్త ఆలయం వద్ద పూజలు, సేవలు
ఘనగాపుర దత్తాత్రేయ ఆలయం వద్ద చేసే పూజలు, సేవలు వివిధ రకాలుగా ఉన్నాయి.

## రవాణా
ఘనగాపూర్ కు రోడ్డు, రైలు రవాణా ఉంది. ఘనగాపూర్ కు, గుల్బర్గా నుండి పలు ప్రభుత్వ రంగ బస్సులు ఉన్నాయి. ఘనగాపూర్, గుల్బర్గా-ముంబై మార్గంలో ఉంది. యాత్రికులు ఘనగాపూర్ రోడ్ రైల్వే స్టేషన్ వద్ద దిగాలి. అక్కడ నుండి ఘనగాపూర్ కి బస్సు, ఆటో రిక్షా ద్వారా 22 కిలోమీటర్లు (14 మైళ్ళు) చేరుకోవచ్చు. సమీప విమానాశ్రయం హైదరాబాద్. హైదరాబాద్ నుండి బస్ సౌకర్యము ఉంది.

## ఇవీ చూడండి

* నరసింహ సరస్వతి

వర్గం:కర్ణాటక పుణ్యక్షేత్రాలు
ఇదికాదు ముగింపు

వేజెళ్ళ సత్యనారాయణ దర్శకత్వంలో వెలువడిన సినిమా. 1983, ఫిబ్రవరి 18న ఈ చిత్రం విడుదల అయ్యింది.
## నటీనటులు

* కైకాల సత్యనారాయణ
* నరసింహరాజు
* రాజేంద్రప్రసాద్
* శివకృష్ణ
* రంగనాథ్
* గుమ్మడి వెంకటేశ్వరరావు
* నూతన్ ప్రసాద్
* గీత
* జ్యోతి
* ఎన్.శివప్రసాద్
* డబ్బింగ్ జానకి
* వల్లం నరసింహారావు
* పి.ఎల్.నారాయణ
* రాజ్యలక్ష్మి
* తాతినేని రాజేశ్వరి
* శేషుబాబు
* రాజ్‌వర్మ
* కిరణ్ బాబు
* డాక్టర్ శివప్రసాద్
* రమణారెడ్డి
* ఉపేంద్ర
* రాళ్లబండి
* కర్నాటి లక్ష్మీనరసయ్య
* కామేశ్వరరావు
* టెక్కం సూర్యనారాయణ

## సాంకేతికవర్గం
* మాటలు : పరుచూరి గోపాలకృష్ణ
* పాటలు: కోపల్లె శివరాం, నెల్లుట్ల
* సంగీతం: శివాజీరాజా
* ఛాయాగ్రహణం:ఆర్.కె.రాజు
* కళ: కొండపనేని రామలింగేశ్వరరావు
* కూర్పు: బాబూరావు
* నిర్మాతలు: పి.సాంబశివరావు, పి.వి.వి.ప్రసాద్

## పాటలు
ఈ సినిమాలోని పాటలకు శివాజీ రాజా బాణీలు కట్టాడు. 

## మూలాలు

## బయటిలింకులు
* 

వర్గం:సత్యనారాయణ నటించిన సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:గీత నటించిన సినిమాలు
కథ, స్క్రీన్‌ప్లే, దర్శకత్వం, అప్పల్రాజు

**కథ, స్క్రీన్‌ప్లే, దర్శకత్వం, అప్పల్రాజు ** 2011 లో విడుదలైన తెలుగు సినిమా. ఈ చిత్రం ప్రముఖ దర్శకుడు రాం గోపాల్ వర్మ తెరకెక్కించారు. ఇందులో సునీల్ కథానాయకునిగా నటించారు

## నేపథ్యం
సినిమా పరిశ్రమ గురించి తాను చెప్పదలచుకున్నది చెబుతానని రామ్‌గోపాల్‌వర్మ చేసిన ప్రయత్నమే కథ-అప్పల్రాజు. దర్శకుడు అవ్వాలనుకుని హైదరాబాద్‌ వచ్చే వ్యక్తికి కనబడే కష్టాలు తీశానని అన్నాడు. కానీ ఇండస్ట్రీలోని హీరోల మధ్య ఆధిపత్య పోరులో అప్పల్రాజు వంటి దర్శకుడు ఎలా నలిగిపోయాడనే దానిపైనే ఎక్కువ కాన్‌సన్‌ట్రేషన్‌ చేశాడు వర్మ.

## కథ
అమలాపురంలో రంభ అనే థియేటర్‌లో సినిమా చూస్తున్న అప్పల్రాజు (సునీల్‌) కనబడతాడు. తన పక్కనే ఉన్న కృష్ణుడుతో తనదగ్గర ఓ కథ ఉందనీ, ఇటువంటి కథల్ని చూస్తుంటే తన కథ కూడా సినిమా తీయాలని చెబుతాడు. అలా తన ఇంటిలో గొడవ చేసి హైదరాబాద్‌ రైలు ఎక్కుతాడు. తన ఫ్రెండ్‌ సత్యం రాజేష్‌ హీరోగా ఆరేళ్లుగా ప్రయత్నిస్తున్నాడని తెలుసుకుని అతని దగ్గరకెళతాడు. ఇక్కడ పరిస్థితి వివరిస్తాడు. ఎలాగైనా సరే దర్శకుడవ్వాలనుకుంటారు. రాసుకున్న కథకు 'నాయకీ' అని పేరు పెడతాడు. అక్కడ రాంఖీ (రఘుబాబు) అనే బూతు సినిమాల నిర్మాతను కలుస్తాడు. అతనికి కథ వినిపిస్తే అది అలా...అలా... హీరోయిన్‌ కనిష్క (సాక్షి)కి చేరుతుంది. తను రాసుకున్న ట్రాజెడీ సినిమాకు కమర్షియల్‌ హంగులు కలిపి రకరకాల ప్రయోగాలు చేస్తారు చుట్టుప్రక్కలవారంతా. అందులో క్రియేటివ్‌హెడ్‌, డిస్ట్రిబ్యూటర్‌, హీరో, హీరోయిన్‌, శ్రీశైలం అనే రౌడీ (బ్రహ్మానందం).. ఇలా తలో ముక్క జోడించి ఆఖరికి సినిమాను మారుస్తారు. తనకిష్టం లేకపోయినా పరిస్థితుల రీత్యా అప్పల్రాజు లొంగిపోతాడు. రిలీజ్‌నాడు టీవీల్లో నెగెటివ్‌టాక్‌తో విమర్శకులు చర్చాగోష్టీ పెడతారు. మరికాసేపటికి అది హిట్‌ అని ప్రేక్షకులుతీర్పు చెబుతారు. దీంతో తన సినిమా ఇంత హిట్‌ ఎందుకు అయిందో తెలియని అమాయకత్వంతో కూడిన ఫేసు పెడతాడు. అది చిత్రముగింపు.

## తారాగణం
* సునీల్‌
* స్వాతి
* సాక్షి గులాటి
* కోట శ్రీనివాసరావు
* బ్రహ్మానందం
* వేణుమాధవ్‌
* తనికెళ్ళ భరణి
* అజయ్‌
* కోవై సరళ
* తనూ రాయ్
* అలీ
* ఎం. ఎస్‌. నారాయణ
* కృష్ణుడు
* రఘుబాబు
* హర్షవర్ధన్
* సుమన్ శెట్టి

## సాంకేతికవర్గం
* నిర్మాణం: శ్రేయ ప్రొడక్షన్స్‌
* నిర్మాత: కోనేరు కిరణ్‌కుమార్‌
* దర్శకత్వం: రామ్‌గోపాల్‌వర్మ. 

## పాటల జాబితా
లక్ టూశివ సినిమా, గానం.శ్రీకాంత్ 

మాయాబజార్ , గానం.శ్రీకాంత్  

నాపేరు శ్రీశైలం , గానం.బ్రహ్మనందం   

ఎమ్మెట్టి పెంచారే, గానం.గీతామాధురి , సింహా   

అన్ బిలీవబుల్ , గానం. స్వాతి రెడ్డి, మైనంపాటి శ్రీరామచంద్ర    

రింగ్ రోడ్డు, గానం.హేమచంద్ర , గీతామాధురి     

పబ్లిసిటీ, గానం.రంజిత్    

కొట్టుకొందాం తిట్టుకొందాం, గానం.కోటి, గీతామాధురి , సాయి     

## మూలాలు

## బయటి లంకెలు

వర్గం:2011 తెలుగు సినిమాలు
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
రామచంద్ర కాశ్యప్

**రామచంద్ర కాశ్యప్‌**  సినిమా, రంగస్థల నటుడు. ఇతడు విజయవాడలో న్యాయవాదిగా పనిచేశాడు. అనుభవం గల రంగస్థల నటుడు. డి.వి.నరసరాజు రాసిన *నాటకం* నాటకంలో ముఖ్యపాత్రధారిగా మంచి గుర్తింపు పొందాడు. 'దేవదాసు' సినిమాకి ముందు వినోదావారు కొంతమంది కొత్తవారితో *శాంతి* (1952) తీశారు. రామచంద్ర కాశ్యప అందులో నాయక పాత్రను ధరించాడు. తర్వాత 'కోడరికం' (1953)లో నటించాడు. కె.వి.రెడ్డి గారి 'పెద్ద మనుషులు' (1954)లో కాశ్యప హీరో.  తర్వాత 'ఆడబిడ్డ' (1955) లాంటి చిత్రాల్లో నాయకుడిగా నటించినా, ప్రాముఖ్యం లేని పాత్రలు ధరించడానికి ఇష్టపడేవాడు కాదు. మధ్య మధ్య విజయవాడ వెళుతూ సాంఘిక నాటకాల్లో, రేడియో నాటకాల్లో నటిస్తూ వచ్చాడు. తక్కువ చిత్రాల్లోనే నటించినా, 'పెద్ద మనుషులు' గుర్తున్నట్టు అందులోని కాశ్యప కూడా గుర్తిండి పోయాడు. 

ఇతడు నటించిన సినిమాల జాబితా:
# శాంతి - 1952
# కోడరికం - 1953
# పెద్దమనుషులు -1954
# జ్యోతి - 1954
# ఆడబిడ్డ - 1955
# సదారమ -1956
## మూలాలు

వర్గం:తెలుగు సినిమా నటులు
వర్గం:తెలుగు రంగస్థల నటులు
కె.వి.ఎస్‌.శర్మ

**<big>కె.వి.ఎస్‌.శర్మ</big>** రంగస్థల, సినిమా నటుడు. గుంటూరులోని ఎ.సి.కాలేజిలో చదువుకున్నాడు. ఇతడు ముక్కామల, ఎన్.టి.ఆర్, జగ్గయ్య, వల్లభజోస్యుల శివరాం మొదలైన వారితో కలిసి నవజ్యోతి సమితి అనే నాటక సంస్థ ద్వారా అనేక నాటకాలను ప్రదర్శించాడు.  ఎన్.టి.ఆర్ స్థాపించిన నేషనల్ ఆర్ట్ థియేటర్ గ్రూప్ అనే నాటక సంస్థద్వారా "చేసినపాపం" వంటి ఎన్నో నాటకాలలో నటించాడు. 
## సినిమాల జాబితా
# దొంగల్లో దొర (1957) - తాతాజీ
# పాండురంగ మహత్యం (1957)
# సువర్ణసుందరి (1957)
# వీరకంకణం (1957)
# అన్న తమ్ముడు (1958)
# రాజనందిని (1958) - సదానందస్వామి
# శ్రీకృష్ణ మాయ (1958)
# అభిమానం (1960) - సింగరాజు లింగరాజు
# దేవాంతకుడు (1960) - భద్రయ్య
# నిత్య కళ్యాణం పచ్చ తోరణం (1960)
# మహాకవి కాళిదాసు (1960)
# సీతారామ కళ్యాణం (1961)
# ఉషాపరిణయం (1961)
# అప్పగింతలు (1962)
# గులేబకావళి కథ (1962)
# చిట్టి తమ్ముడు (1962)
# ఈడూ జోడూ (1963)
# లక్షాధికారి (1963)
# తోటలో పిల్ల కోటలో రాణి (1964)
# శకుంతల (1966) -దూర్వస మహర్షి
# శ్రీమతి (1966)

## మూలాలు

## బయటి లింకులు
* 

వర్గం:తెలుగు సినిమా నటులు
వర్గం:తెలుగు రంగస్థల కళాకారులు
2015 నేపాల్ భూకంపం

**నేపాల్ భూకంపం** (హిమాలయన్ భూకంపం అని కూడా వ్యవహరిస్తున్నారు) 7.8 (Mw) తీవ్రతతో 2015 ఏప్రిల్ 25 శనివారం నాడు 11:56 నేపాల్ స్టాండర్డ్ టైం (6:11:26 యుటీసీ) సమయంలో సంవించిన భూకంపం. లమ్‌జంగ్ (నేపాల్) కు ఆగ్నేయంగా దాదాపు 34 కిలోమీటర్ల దూరంలో, భూమికి 15 కిలోమీటర్ల లోతున ఈ భూకంప కేంద్రం నెలకొనివుంది. 1934 నేపాల్-బీహార్ భూకంపం తర్వాత నేపాల్‌లో సంభవించిన అత్యంత తీవ్రమైన భూకంపం ఇదే. దాదాపు 8,300 మంది ప్రజలు నేపాల్, భారతదేశంలోనూ, చైనాలోనూ, బంగ్లాదేశ్‌లోనూ దానికి సమీపంలో గల ప్రాంతాల్లో భూకంపం వల్ల కలిగిన ప్రమాదాల్లో చనిపోయారు.

భూకంపం ఎవరెస్ట్ పర్వతం మీంచి హిమ సంపాతానికి దారితీసింది, దాని కారణంగా 17మంది మృతి చందారు. మృతుల సంఖ్య 2014 నేపాల్ హిమ సంపాతంలో మృతిచెందిన వారి సంఖ్యను దాటుకుపోయి, ఎవరెస్టు శిఖరంపైన అత్యంత ప్రాణాంతకమైన రోజుగా నిలిచింది. ఖాడ్మండు దర్బార్ స్క్వేర్ సహా, కాఠ్మండు లోయలో యునెస్కో ప్రపంచ సాంస్కృతిక కేంద్రంలో శతాబ్దాల నాటి ప్రాచీన కట్టడాలు కూలిపోయాయి.

## భారత సైన్యం సహాయం

**[[ఆపరేషన్ మైత్రి]] ** పేరుతో భారత వైమానిక దళానికి చెందిన 13 సైనిక విమానాలు.. క్షతగాత్రుల కోసం మందులు, తాత్కాలిక ఆస్పత్రులు, టెంట్లు, బ్లాంకెట్లు, 50 టన్నుల నీరు, ఆహారం తదితర సహాయ సరుకులతో 2015 ఏప్రిల్ 26, ఆదివారం కఠ్మాండు చేరుకున్నాయి. జాతీయ విపత్తు సహాయ దళం నుంచి 700 మందికి పైగా సహాయ చర్యల నిపుణులు రంగంలోకి దిగారు. భూకంపంలో దెబ్బతిన్న మౌలిక సదుపాయాల పునర్నిర్మాణానికి నేపాల్ ప్రభుత్వం 50 కోట్ల రూపాయలు కేటాయించింది. గాలింపు, సహాయం, వైద్య బృందాలు, ఆస్పత్రులకు టెంట్లు, శిథిలాలను తొలగించేందుకు భారీ యంత్రాలు, రవాణా సౌకర్యాలు దెబ్బతిన్న ప్రాంతాలను చేరుకోవటానికి హెలికాప్టర్లు వంటి విషయాల్లో సహాయం కోసం నేపాల్ ప్రభుత్వం విజ్ఞప్తి చేయటంతో.. ప్రపంచం నలుమూలల నుంచీ సహాయ ప్రతిపాదనలు వెల్లువెత్తాయి. అమెరికా, బ్రిటన్, చైనా, పాకిస్తాన్, యూరోపియన్ యూనియన్ దేశాలు సహాయం పంపించనున్నట్లు ప్రకటించాయి.
## నష్టము
ఈ భూకంపం వలన నేపాల్ దేశంలో అపార ఆస్తి నష్టం, జన నష్టం సంభవించింది. కచ్చితంగా తెలియకపోయినా దాదాపు 15 వేల మంది మరణించారని, లెక్కలేనంతమంది క్షతగాత్రులుగా మారారని నేపాల్ ప్రభుత్వం ప్రకటించింది.

## మూలాలు

## బయటి లంకెలు

వర్గం:ప్రకృతి వైపరీత్యాలు
వర్గం:హిమాలయాలు
వర్గం:నేపాల్
రెడ్డి హాస్టల్

**రెడ్డి హాస్టల్‌**గా పేరుపొందిన హైదరాబాద్ **రెడ్డి విద్యార్థి వసతిగృహం** నిజాం పరిపాలనకాలం నాటి తెలంగాణలో విద్యారంగం, సాంస్కృతికరంగాలకు విలువైన సేవ చేసిన సంస్థ. హైదరాబాద్ నగర కొత్వాల్‌గా పనిచేసిన రాజా బహదూర్ వెంకట రాంరెడ్డి రెడ్డిహాస్టల్‌ను తన వితరణతో ఏర్పాటుచేశారు. ఈ సంస్థలో వసతిపొంది విద్యాభ్యాసం చేసిన పలువురు విద్యార్థులు తదనంతర కాలంలో రాజకీయ, సాంస్కృతిక, సాహిత్య, సంగీతాది రంగాల్లో సుప్రసిద్ధులైనారు. కులప్రాతిపదికన కేవలం రెడ్డి కులస్తులైన విద్యార్థులకే ఈ సంస్థ ద్వారా వసతి పొందే వీలుండేది. రెడ్డి హాస్టల్ సాంస్కృతిక కళాకేంద్రంగా కూడా విలసిల్లింది. రెడ్డి హాస్టల్లోనే పలు సాంస్కృతిక సంస్థలు ఊపిరిపోసుకున్నాయి.

## చరిత్ర
హైదరాబాద్ నగరానికి కొత్వాల్ (నేటి నగర పోలీస్ కమీషనర్ స్థాయి పదవి) గా పనిచేసిన రాజాబహదూర్ వెంకటరాంరెడ్డి గొప్ప దాతగా, ప్రజాసంక్షేమానికి పాటుపడ్డ వ్యక్తిగా ప్రతిష్ఠ పొందారు. తెలంగాణలోని రెడ్డి కులస్తులైన విద్యార్థులు చదువుకునేందుకు సహకారంగా ఉండాలని, ఆనాటి నైజాం రాష్ట్రంలో విద్యావికాసానికి ఉపకరిస్తుందని భూరివిరాళం ఇచ్చి రెడ్డి హాస్టల్‌ను ఏర్పాటుచేశారు.

1917లో ప్రపంచ ప్రసిద్ధిగాంచిన ఉస్మానియా విశ్వవిద్యాలయం ఏర్పడిన మరుసటి సంవత్సరం (1918) రెడ్డి హాస్టల్ కు బీజం పడింది.

## కార్యకలాపాలు
రెడ్డిహాస్టల్లో పలు కార్యకలాపాలు చోటుచేసుకునేవి. సాంస్కృతిక సభలు, నాటకాలు, సంతాపసభలు, అభినందన సభలు వంటివి ఎన్నో నిర్వహించేవారు.

### సాంస్కృతిక కార్యక్రమాలు

## పూర్వవిద్యార్థుల్లో ప్రముఖులు
## మూలాలు

వర్గం:వసతిగృహాలు
యు.ఎ. నరసింహమూర్తి

**ఉపాధ్యాయుల అప్పల నరసింహమూర్తి** (యు.ఎ. నరసింహమూర్తి) సాహితీవేత్త. 
## జీవిత విశేషాలు
నరసింహమూర్తి  1944, ఫిబ్రవరి 10వ తేదీన విజయనగరం జిల్లా, లింగాలవలస (గజపతినగరం) లో జన్మించారు. విజయనగరంలో సంస్కృత కళాశాలలో భాషా ప్రవీణ ఉత్తీర్ణులయ్యారు. అనంతరం ఆంధ్ర విశ్వవిద్యాలయం నుంచి తెలుగు భాషలో ఎంఏ, పీహెచ్‌డీ పొందారు. తెలుగు ఉపాధ్యాయుడిగా విజయనగరం మున్సిపల్‌ పాఠశాలలో జీవితాన్ని ప్రారంభించిన నర్సింహమూర్తి మహారాజా డిగ్రీ కళాశాలలో తెలుగు శాఖాధిపతిగా పదవీ విరమణ చేశారు. 
## సాహితీ సేవలు
గురజాడ అప్పారావు, గిడుగు రామ్మూర్తిపంతులు లాంటి ఎందరో సాహితీ ప్రముఖులపైన, వారి రచనలపైన 'ఈనాడు' దినపత్రికలో ఎన్నో వ్యాసాలు రాశారు. విశ్లేషణ, విమర్శ, ఆసక్తికరమైన కథనాలు రాయడంలో నర్సింహమూర్తికి ప్రత్యేక శైలి ఉంది. కవిత్వ దర్శనం, యశోధర, నోబుల్‌ సాహిత్య ఉపన్యాసాలు, కన్యాశుల్కం ఇతర భాషలతో తులనాత్మక పరిశీలన, విశ్వనాథ సంగీత దర్శనం లాంటి అనేక గ్రంథాలు రాశారు. చాసో కథాశిల్పం గ్రంథానికి తెలుగు విశ్వవిద్యాలయం అవార్డు, సాహితీమూర్తిగా అజోవిభో అవార్డులు దక్కాయి. గురజాడ 150వ జయంతి ఉత్సవాల్లో రాష్ట్ర ప్రభుత్వం నరసింహమూర్తికి గురజాడ సాహితీ పురస్కారం అందజేసింది. ప్రతిష్ఠాత్మకమైన రవీంద్రనాథ్‌ ఠాగూర్‌ ఫెలోషిప్‌ తెలుగువారిలో ఈయనకొక్కరికే దక్కింది. ‘కన్యాశుల్కం-పందొమ్మిదో శతాబ్ది ఆధునిక భారతీయ నాటకాలు’ పేరిట దేశ మంతటా నాటక విషయంపై పర్య టించి, భారతీయ భాషా నాటకా లలో 19వ శతాబ్దపు కన్యాశుల్కం నాటకపు విశిష్టతను తులనాత్మక పరిశీలన చేశారు.‘తెలుగు వచన శైలి’  విశ్లేషణను  ఆంధ్రప్రదేశ్ ప్రభుత్వం ప్రచురించింది.నోబెల్ సాహిత్య పురస్కార గ్రహీతల పుర స్కార ప్రసంగాలను తెలుగులోకి అనువాదం చేసి ప్రచురణ చేశారు. ‘విశ్వనాథ సౌందర్య దర్శనం’, గిడుగు రామ్మూర్తి రచనలను సరళ భాషలో తిరిగి రాశారు. నరసింహ మూర్తి గారు రచించిన ‘నన్నెచో డుడి కుమార సంభవం’ ఉత్తమ విమర్శకునిగా గుర్తింపు తెచ్చింది. గురజాడ 150వ జయంతి రాష్ట్ర వ్యాప్త ఉత్సవాల్లో భాగంగా గుర జాడ పురస్కారం పేరిట లక్ష రూపాయల నగదు పురస్కారం పొందారు. అజో-విభో సంస్థ జీవిత సాఫల్య పురస్కారం అందించింది. విజయభావన ‘అధ్యయన భారతి’ బిరుదాన్ని సమర్పించింది.27.04.2015 న కన్నుమూశారు.

నోబెల్ సాహిత్య పురస్కార గ్రహీతల పుర స్కార ప్రసంగాలను తెలుగులోకి అనువాదం చేసి ప్రచురణ చేశారు. ‘విశ్వనాథ సౌందర్య దర్శనం’, గిడుగు రామ్మూర్తి రచనలను సరళ భాషలో తిరిగి రాశారు. నరసింహ మూర్తి గారు రచించిన ‘నన్నెచో డుడి కుమార సంభవం’ ఉత్తమ విమర్శకునిగా గుర్తింపు తెచ్చింది. గురజాడ 150వ జయంతి రాష్ట్ర వ్యాప్త ఉత్సవాల్లో భాగంగా గుర జాడ పురస్కారం పేరిట లక్ష రూపా యల నగదు పురస్కారం పొందా రు. అజో-విభో సంస్థ జీవిత సాఫల్య పురస్కారం అందించి, మాస్టారి సేవలను సమున్నతంగా గౌర వించింది. విజయభావన ‘అధ్యయన భారతి’ బిరుదాన్ని సమర్పించి సత్కరించింది.

## మూలాలు

## ఇతర లింకులు

వర్గం:2015 మరణాలు
వర్గం:1944 జననాలు
వర్గం:తెలుగు రచయితలు
వర్గం:విజయనగరం జిల్లా ఉపాధ్యాయులు
వర్గం:విజయనగరం జిల్లా భాషావేత్తలు
ఇమ్మడి లక్ష్మయ్య

**ఇమ్మడి లక్ష్మయ్య**(1930 జూన్ 4 - 2022 ఫిబ్రవరి 24) వరంగల్ జిల్లాకు చెందిన రాజకీయ నాయకుడు. 1954 నుండి 2016 రాజకీయాలలో ఉన్నారు. ఈయన మాజీ మంత్రి నెమురుగోమ్ముల యెతిరాజారావు ముఖ్య అనుచరులు. 1995-2002 కాలంలో తోర్రూర్ ZPTC గా ఇమ్మడి లక్ష్మయ్య పనిచేశాడు. 

## రాజకీయ జీవితం
1962 నుండి పాలకుర్తి శాసనసభ నియోజకవర్గం నుండి నెమురుగోమ్ముల యెతిరాజారావును 2 సార్లు శాసన సభ్యునిగా గెలిపించడంలో కాంగ్రేస్ పార్టీ అభ్యర్థిగా ఎన్నికవడంలో ఇమ్మడి లక్ష్మయ్య పాత్ర పోషించడు, అప్పటి నుండి 1975-1999 నెమురుగోమ్ముల యెతిరాజారావు ఏకదాటిగా 6 సార్లు MLA గా గెలిచాడు. 2 సార్లు మంత్రిగా అయ్యాడు. 1972లో నెమురుగోమ్ముల విమలాదేవి ఇమ్మడి లక్ష్మయ్య వలన శాసన సభ్యునిగా గెలింది. 

నెమురుగోమ్ముల యెతిరాజారావు 1962లో శాసన సభ్యునిగా స్వతంత్ర అభ్యర్థిగా పోటి చేసి కాంగ్రేస్ పార్టీ అభ్యర్థి వెంకట్రాములు (వడ్డేకొత్తపల్లి) పై గెలిచాడు. దాంతో కాంగ్రేస్ పార్టీలో ఉండి స్వతంత్ర అభ్యర్థిగా పోటి చేసి నందుకు 6 ఏండ్లు కాంగ్రేస్ పార్టీ యెతిరాజారావును బహిష్కిరింది. ఆయన 1962 నుండి 1967 వరకు ఆంధ్రప్రదేశ్ శాసనసభలో శాసన సభ్యులుగా పనిచేసాడు. 1967 ఎన్నికల నాటికి బహిష్కరణ కాలం ఇంకా సంవత్సర ఉంది కాబట్టి కాంగ్రెసు టిక్కెట్ ఇవ్వలేదు. 1956 - 1994 వరకు నెమురుగోమ్ముల యెతిరాజారావును, నెమురుగోమ్ముల విమలాదేవిని, 2009లో ఎర్రబెల్లి దయాకర్ రావు గెలిపించడంలో శాసన సభ్యులుగా ఎన్నికవడంలో ఇమ్మడి లక్ష్మయ్య ముఖ్య పాత్ర పోషించాడు.

## పదవులు
* వైశ్యాసంఘం రాష్ట్ర ఉపాధ్యక్షులుగా పనిచేశాడు ఇమ్మడి లక్ష్మయ్య.
* టీడీపీ తొర్రూర్‌ మండలశాఖ తెలుగురైతు రాష్ట్ర ఉపాధ్యక్షుడు ఇమ్మడి లక్ష్మయ్య.

## మిత్రుడు
ఇమ్మడి లక్ష్మయ్య, నెమురుగోమ్ముల యెతిరాజారావుల స్నేహం ఆకట్టుకుని ఇద్దరు మాజీ ముఖ్యమంత్రులు ఎన్నికల ప్రచార సమయంలో ఇతని నాంచారిమడూర్ ఇంటికి వచ్చారు. నందమూరి తారక రామారావు, చంద్రబాబు నాయుడు వారికి ప్రియమిత్రులుగా పనిచేశాడు ఇమ్మడి లక్ష్మయ్య.

## మూలాలు

## ఇతర లింకులు
* http://www.suryaa.com/main/showDistricts.asp?cat=10&subCat=22&ContentId=128102
* http://www.visalaandhra.com/warangal/article-8775
* http://www.chandranna.com/2013/01/blog-post_2681.html 

వర్గం:తెలుగుదేశం పార్టీ రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:మహబూబాబాదు జిల్లా రాజకీయ నాయకులు
వర్గం:2022 మరణాలు
కూడలళగర్ ఆలయం

**కూడలళగర్** ప్రసిద్ధ వైష్ణవ పుణ్యక్షేత్రము. ఇది భారతదేశం లోని తమిళనాడు రాష్ట్రానికి చెందిన మధురై నగరానికి మధ్యలో ఉంది. తమిళ భాషలో మధురై నగరానికి మరియొక పేరు "కూడల్", "అళగర్" అనగా "అందమైనది" అని అర్థం. ఈ దేవాలయం పురాతనమైనది. ఇది 108 దివ్యదేశాలలో ఒకటి.
## విశేషాలు
మధుర పాండ్యరాజసభలో విష్ణు పరత్వ నిర్ణయము గావించి విజయులైన పెరియాళ్వార్లకు గరుడ వాహనారూడులై స్వామి సాక్షాత్కరింపగా పెరియాళ్వార్లు పల్లాండు పాడిన ప్రదేశము. తిరుప్పల్లాండు అవతరించిన స్థలము. ఇచట గల అష్టాంగ విమానము చాలా పెద్దది. అందు శయన తిరుక్కోలముతో (పవళించిన) శ్రీరంగనాథులు-పై అంతస్తులో నిన్ఱ తిరుక్కోలముతో (నిలచున్న) సూర్యనారాయణులు వేంచేసియున్నారు. 
## ఉత్సవాలు
వృషభం అనూరాధ తీర్దోత్సవం-కుంభ మాసం మఖ శాత్తుకోమురైగా పది దినములు తెప్ప ఉత్సవం. ఈ సన్నిధికి మూడు ప్రాకారములు ఉన్నాయి. రెండవ ప్రాకారములో నవగ్రహములు ప్రతిష్ఠింపబడినవి. మూడవ ప్రాకారములో తాయార్, ఆండాళ్, మణవాళమామునుల సన్నిధులు ఉన్నాయి. సన్నిధిలో ప్రసాదము లభించును. సన్నిధి వద్ద రామానుజ కూటము ఉంది.

## సాహిత్యం

శ్లో. శ్రీమద్ధేమ సరోవరేణ కలితే చక్రాఖ్య తీర్థాంచితే
   శ్రీమత్యై మధురాపురే సురదీశా వక్త్రాసనాలంకృత:|
   దేవ్యా సుందర నాయకో వకుళయా త్వష్టాంగవైమాసగ:
   దృష్ట శ్శాసక భార్గవాది మునిభి ర్బక్తార్థ ముజ్జృంభతే||

శ్లో. భక్తిసార కలిఘ్నాభ్యాం విష్ణుచిత్త మహర్షిణా|
   నీళయాపి చ తత్పుత్ర్యా మంగళాశాసిత స్సదా||

### పాశురాలు

పా. కోళియుమ్‌ కూడలుమ్‌ కోయిల్ కొణ్డ కోవలరేయొప్పర్; కున్ఱమన్న
   పాళియుమ్‌ తోళుమోర్‌నాన్గుడై యర్‌పణ్డివర్ తమ్మైయుమ్‌ కణ్డిఱియోమ్‌;
   వాళియరో వివర్ వణ్ణ మెణ్ణిల్ మాకడల్ పోన్ఱుళర్, కైయిల్ వెయ్య
   ఆళియొన్ఱేన్దియోర్ శజ్గుపత్‌తి యచ్చో వొరు వరళిగియవా!
                 తిరుమంగై ఆళ్వార్-పెరియ తిరుమొళి 9-2-5


## మార్గం
మధుర ప్రసిద్ధ పట్టణమగుటచే తమిళనాడులోని అన్ని ప్రాంతముల నుండి బస్ సౌకర్యం ఉంది. రైలు వసతియు ఉంది. 20 కి.మీ దూరంలో తిరుమాలిరుంశోలై, 10 కి.మీ దూరములో తిరుమోగూర్ ఉన్నాయి.
## వివరం

## గ్యాలరీ

Image:koodal2.jpg
Image:koodal3.jpg
Image:koodal4.jpg
File:Koodal Azhagar koil view.JPG|View of the gopuram from inside the temple


## మూలాలు

## వెలుపలి లింకులు
*Sri Koodal Azhagar Perumal Temple, '''Thirukkoodal - Divyadesam, Madurai'''
*Article in The Hindu 
*Thirukoodal
*Dinamalar

వర్గం:తమిళనాడు పుణ్యక్షేత్రాలు
వర్గం:తమిళనాడు దేవాలయాలు
భూపతిరాజు తిరుపతిరాజు

**భూపతిరాజు తిరుపతిరాజు** గారు ప్రముఖ స్వతంత్ర సమరయోధులు, సంఘసేవకుడు, గాంధేయవాది. ఈయన కుముదవల్లి గ్రామంలో జన్మించారు. కుముదవల్లి గ్రామంలో వీరేశలింగ కవి సమాజ గ్రంథాలయం ద్వారా ఎన్నో సేవా కార్యక్రమాలు నిర్వహించారు. విద్యాధికుడు అవడం వలన ఆయన తన చిన్నతనం నుండి అనేక విషయాలాలో అవగాహన పెంచుకొంటూ ఉండేవారు.

## బాల్యం, విద్య
తిరుపతిరాజు గారు 11 మే 1867 న కుముదవల్లి గ్రామంలో క్షత్రియ కుటుంబంలో జన్మించారు.

## కుటుంబం

## సేవాకార్యక్రమాలు
* ఆనాడు రాచ కుటుంబాలలో ఘోషాపద్ధతి ఉందేది. అందువలన చాలామంది స్త్రీలు బయటకు వచ్చేటందుకు సుముఖంగా ఉండేవారు కాదు. 1912 ప్రాంతంలో తిరుపతి రాజు గారు, స్త్రీలకు సంబంధించిన ఎన్నో గ్రంథాలను కొనుగోలు చేసి వాటిని పిల్లల ద్వారా ఇండ్లకు పంపుతూ వారిని చదివేట్లుగా చేయింఛడానికి మిగతా పెద్దలతో కల్సి కృషిచేసేవారు.
* 1920 నుండి వీరేశలింగ గ్రంథాలయం ద్వారా హిందీ తరగతుల నిర్వహణ చేపట్టారు. హిందీ సాహిత్యం గురించి, హిందీ అవశ్యకత గురించి హిందీ తెలిసిన వారి ద్వారా చెప్పించేవారు. రాత్రి బడులలో నేర్పించేవారు.
* సమాజంలో కొందరిని అంటరానివారుగా పరిగణించదం పాపమని తిరుపతిరాజు గారి ప్రగాడ నమ్మకం అందుకే అంటరానితనం తొలగించేందుకు కృషిచేస్తూ, క్రైస్తవ బాల భక్త సమాజ గ్రంథాలయ స్థాపనకు సేవలందించారు.
* ఊరిలో పేదవారికి వైద్య తక్కువ ధనంతో సహాయం అందాలనృ ఉద్దేశంతో - 1911 నుండి ఊరిలో ఆయుర్వేద వైద్యం తెలిసిన ఘంటశాల నాగభూషణం గారి ఆద్వర్యంలో గ్రంథాలయం వేదికగా వైద్య సేవలను నడీపించేవారు, ఇవి ఇప్పటికీ కొనసాగుతున్నాయి.
* కుముదవల్లిలో రైతుల కొరకు సహకార పరపతి సంఘం ఏర్పాటుకు కృషిచేసారు.దీని ద్వారా రైతులకు స్వల్ప వడ్డేలకు రుణాలు ఇవ్వడం, విత్తనాల సరఫరా వంటివి చేసేవారు.

### గ్రంథాలయ సేవలు
* వీరేశలింగ గ్రంథాలాయం ప్రారంభించిన రోజుల్లో చేత చీపురు ధరించి తుడవడం నుండి, బీరువాలు శుభ్రం చేయడం, కప్పు వర్షం కారితే వాటిని బాగు చేయడం వంటి అన్ని పనులు చేసేవారు. 
* తిరుపతిరాజు గారు గ్రంథాలయం ద్వారా పాఠశాలల నిర్వహణ జరిపించేవారు, వీటి ద్వారా ఊళ్ళో చదువుకోని పెద్దలు, పిల్లలకు చదువు యొక్క విలువలు బోధించి ఈ పాఠశాల ద్వారా విద్యావంతులుగా చేసే ప్రయత్నం చేసారు. 
* క్షత్రియ కుటుంబాలలో వివాహ, ఇతర శుభకార్యక్రమాల సమయంలో ఆయా కుటుంభాల పెద్దల నుండి కొంత కట్నం సమాజాభివృద్దికి ఖర్చుచేయడం తిరుపతిరాజుగారి బృందం మొదలెట్టింది. దీనిని ఒక నిధిగా ఏర్పాటు చేసి దాని ద్వారా వచ్చే వడ్డేని పేద విద్యార్థులకు, ఇతర ఉపకారాలకు ఖర్చు పెట్టడం చేస్తున్నారు
* భీమవరము తాలూకాలో గ్రంథాలయ యాత్రలను జయప్రదంగా జరిపించి.... అనేక మంది క్రొత్త గ్రంథాలయాలను స్థాపించుటకు ప్రేరణమయ్యారు.

### స్వతంత్ర సంగ్రామంలో పాత్ర
* జాతీయ ఉద్యమాన్ని ప్రోత్సహించేందుకు వీరేశలింగ గ్రంథాలాయం ద్వారా పలు కార్యక్రమాలు చేసేవారు. 
* గ్రామంలో మీటింగులు, సభలు, సమావేశాలు నిర్వహించేవారు. వీటిలో గ్రామ యువకులకు స్వతంత్ర సంగ్రామ విశేషాలు వివరిస్తూ, వారిని ఆయా కార్యక్రమాలలో పాల్గొనేలా ప్రోత్సహించేవారు.
* గ్రామానికి అప్పట్లో ఉన్న ప్రముఖ స్వతంత్ర సంగ్రామ యోధులను ఆహ్వానించి వారికి మద్దతు తెలుపుతూ ఉపన్యాసాలిప్పించేవారు

## మూలాలు
* వీరేశలింగ కవి సమాజ గ్రంథాలయ శత జయంతి సంచికలో డా. వెలగా వెంకటప్పయ్య గారి వ్యాసం నుండి
* నిడదవోలు వెంకటరావు గారి కర్మయోగి తిరుపతిరాజు వ్యాసం నుండి కొంత భాగం
* An Article about A Short Profile of Sri Tirupathi Raju by Dr. P Soma Raju (Professor and Librarian, Andhra University)

## ఇతర లింకులు

వర్గం:తెలుగువారిలో స్వాతంత్ర్య సమర యోధులు
వర్గం:1867 జననాలు
వర్గం:గ్రంథాలయోద్యమ నేతలు
వర్గం:వీరేశలింగ కవి సమాజ గ్రంథాలయం
వర్గం:పశ్చిమ గోదావరి జిల్లా స్వాతంత్ర్య సమర యోధులు
వర్గం:పశ్చిమ గోదావరి జిల్లా సామాజిక కార్యకర్తలు
ఆపరేషన్ మైత్రి

**ఆపరేషన్ మైత్రి ** అనునది 2015 లో నేపాల్ లో సంభవించిన భయంకర భూకంపములో సర్వం కోల్పోయిన నేపాల్ దేశానికి సహాయ సహకారాలు అందించుటకు భారత ప్రభుత్వం ప్రారంభించిన చర్య.

## నేపధ్యము
భారీ భూకంపతో కుదేలైన పొరుగు దేశం నేపాల్‌ను ఆదుకోవడానికి **ఆపరేషన్ మైత్రి ** పేరుతో సహాయక కార్యక్రమాలను భారత్ ముమ్మరంగా చేపట్టింది. 2015 ఏప్రిల్ 26 ఆదివారం రెండు డజన్లకు పైగా విమానాలు, చాపర్లను కఠ్మాండుకు పంపింది. వాటితో పాటు సుశిక్షితులైన 1,000 మంది సిబ్బందిని తరలించింది. అక్కడ చిక్కుకున్న పర్యాటకులను రోడ్డు మార్గం ద్వారా త్వరగా తరలించేందుకు అంబులెన్స్‌లు, బస్సులు ఏర్పాటు చేశారు. 2015 ఏప్రిల్ 25 శనివారం నుంచి 1000 మందిని విమానాల ద్వారా తరలించారు.

మొదటి విడత సహాయంగా పది టన్నుల దుప్పట్లు, 50 టన్నుల నీళ్లు, 22 టన్నుల ఆహార పదార్థాలు, 2 టన్నుల మందులు కాఠ్మండుకు పంపడం జరిగింది. ఆర్మీ, సివిల్ డాక్టర్లను, ఇంజనీరింగ్ టాస్క్ ఫోర్సును తరలించారు. భారత ప్రభుత్వం నేషనల్ డిసాస్టర్ రెస్పాన్స్ ఫోర్స్ (ఎన్డీఆర్ఎఫ్) ద్వారా భారీ ఎత్తున సహాయక వస్తు సామాగ్రిని చేరవేయడమే కాకుండా అక్కడ ప్రమాదంలో ఉన్న 500 మందికి పైగా భారతీయులను సురక్షితంగా తీసుకొచ్చింది. 

## మూలాలు

## బయటి లంకెలు
*కొనసాగుతున్న ఆపరేషన్ మైత్రి

వర్గం:భారత ప్రభుత్వం
వర్గం:నేపాల్
ఖాట్మండు

**ఖాట్మండు లేదా కాఠ్మండు, **నేపాల్ దేశ రాజధాని. 2015లో సంభవించిన భూకంపం లో ఈ నగరం సర్వనాశనమైంది.
## పేరు వెనుక చరిత్ర

**ఖాట్మండు ** నగరానికి ఆ పేరు **కాష్ఠమండపం ** ఆలయం ద్వారా వచ్చింది. సంస్కృతంలో **కాష్ఠ **() అనగా **కొయ్య **, **మండప్ **() అనగా **కప్పబడిన ప్రదేశం **అని అర్థం. స్థానిక భాషలో దీనిని **మారు సతాల్ ** అని కూడా పిలుస్తారు. దీనిని 1596వ సంవత్సరంలో రాజు లక్ష్మీ నరసింగ మల్ల నిర్మించాడు. రెండు అంతస్తులుగా నిర్మింపబడిన ఈ ఆలయంలో పూర్తిగా కొయ్య సామాగ్రినే వాడారు. ఇనుప మేకులు గానీ లేదా ఇతర సామాగ్రి కానీ వాడనేలేదు. విశ్వసనీయ సమాచారం ప్రకారం ఈ దేవాలయానికి కావలసిన చెక్క సామాగ్రి అంతా ఒకే చెట్టు నుండి సేకరించడం జరిగింది.
## చరిత్ర
ఇక్కడ జరిగిన తవ్వకాల ప్రకారం గతంలో ఇక్కడ నాగరికత వెలిసినట్లు ఆధారాలు లభించాయి. ఈ త్రవ్వకాలలో భాగంగా మలిగావ్లో సా.శ. 185వ సంవత్సరానికి చెందిన ప్రతిమ లభించింది. దండోచైత్య సొరంగంలో బ్రహ్మి లిపిలో లిఖింపబడిన వాక్యాలున్న ఒక ఇటుక లభ్యమైంది. పురాతత్వ శాస్త్రవేత్తలు దీనిని 2000 సంవత్సరం నాటికి సమూరు 2000 సంవత్సరాలక్రిందటినాటిదిగా అంచనా వేసారు.

## భౌగోళిక ప్రాంతం
### ఖాట్మండు నగర పరిధి
అధికారికంగా కాఠ్మండు నగర పరిధి నిర్థారించనప్పటికీ, ఈ నగర పరిధి మూడు జిల్లాలలో విస్తరించి ఉంది . ఈ మూడు జిల్లాలలోనే దేశ జనాభాలో అత్యధిక జనాభా కేంద్రీకృతమై ఉంది. ఆ వివరాలు ఈ క్రింది పట్టికలో ఇవ్వబడ్డాయి.

## వాతావరణం
నేపాల్ లో ముఖ్యంగా ఐదు రకాలైన వాతావరణ ప్రదేశాలు చూడవచ్చు. ఈ కేంద్రాలలో భాగంగా కాఠ్మాండు ఉష్ణ ప్రాంతంలో ( సముద్ర మట్టానికి 1,200–2,300 మీటర్లు (3,900–7,500ft)) విస్తరించి ఉంది. ఈ నగరంలో ఉష్ణోగ్రత సాధారణంగా ఉంటుంది.

## దర్శనీయ ప్రదేశాలు
*కాఠ్మండు దర్బార్ స్క్వేర్'''
*పశుపతినాథ్ దేవాలయం
*బజ్రయోగిని ఆలయం

## ప్రముఖులు

* అర్బిందనాథ్ రిమాల్

## చిత్రమాలిక

దస్త్రం:Maitighar Mandala.jpg
దస్త్రం:Kathmandu-35.JPG
దస్త్రం:Narayanhiti darbar.jpg
దస్త్రం:Ranipokhari kathmandu.jpg
దస్త్రం:Basantapur.jpg
దస్త్రం:Kathmandu.png
దస్త్రం:Medbud BuddhaManjushri.jpg
దస్త్రం:Kathmandu Avion 01.JPG
Kathmandu, Nepal, Kaathe Swyambhu Complex 2.jpg
Kathmandu Durbar Square, Maju Dega, Nepal.jpg
Kathmandu, Nepal, Life on the streets.jpg
Kathmandu, Nepal, Thamel streets.jpg


## మూలాలు

## బయటి లంకెలు

వర్గం:నేపాల్
ఓగేటి అచ్యుతరామశాస్త్రి

**ఓగేటి అచ్యుతరామశాస్త్రి** పేరొందిన వక్త, కవి, రచయిత, పరిశోధకుడు, గ్రంథకర్త. ఇతడు 1932, జనవరి 2న జన్మించాడు. క్విట్ ఇండియా ఉద్యమంలోను, హైదరాబాదు విమోచన ఉద్యమంలోను పాల్గొని కారాగారవాసం చేశాడు. ఆంధ్ర, ఆంగ్ల, సంస్కృత, హిందీ భాషలలో ఇతడికి విస్తృతమైన పరిచయం ఉంది. 1970లో సంస్కృత థియేటర్ అనే సంస్కృత నాటక ప్రయోగ సంస్థను స్థాపించి దానికి అధ్యక్షుడిగా వ్యవహరించాడు. ఇతడు నాటక ప్రయోక్త, నటుడు, దర్శకుడు, గాయకుడు కూడా. రంగస్థలం మీద, ఆకాశవాణిలో ప్రసారమైన అనేక నాటకాలలో ఇతడు నాయక, ఉపనాయక పాత్రలను పోషించాడు. 1974లో ఇతడు సంస్కృత భారతీ అనే సంస్కృత పత్రికను స్థాపించి సంపాదకునిగా వ్యవహరించాడు. ఇది హైదరాబాదు నుండి వెలువడిన తొలి సంస్కృత పత్రిక. 1978లో ఉత్తమ ఉపాధ్యాయుడిగా రాష్ట్రప్రభుత్వ పురస్కారం స్వీకరించాడు. 
## రచనలు
# శంకరాచార్య (1958) - పద్యకృతి
# బంధాబైరాగి (1959) - చారిత్రక నాటకం
# సంస్కృత నాటక ప్రయోగరంగము (1975) - పరిశోధన గ్రంథము
# స్నేహబంధనమ్‌ (1978) - సంస్కృతంలో వ్రాయబడిన సాంఘిక నాటకం
# హిమకిరీటిని (1981) - కవితాసంకలనం
# స్వామి వివేకానంద కవితా వైభవం (1983) - సాహిత్య విమర్శ
# భారతీయ చరిత్ర సత్యాన్వేషణ (1983)
# హైదరాబాదు నగర తెలుగు భాషా సాహిత్య వికాసచరిత్ర (1985)
# ఓగేటి వ్యాసపీఠి (1986)
# హైదరాబాదు నగర బిర్లామందిర వేంకటేశ్వర శతకము (1987)
# ఎఱ్ఱన అరణ్యపర్వశేషము - పి.హెచ్.డి. సిద్ధాంత గ్రంథము
# అచ్యుతగీత - సంస్కృత గేయ సంపుటి
# Lady of the Lake - ఆంగ్ల భాషలో తెలుగు జానపద కథల సంపుటి
# హరిహరనాథ ద్విశతి
# హిందూ మతం (1990) - సంస్కృత గద్యగ్రంథం
# శ్రీ బాసర సరస్వతీక్షేత్రము - పద్యప్రబంధము
# మహారాజా సర్ కిషన్ ప్రసాద్ బహాదూర్ "శాద్" జీవితచరిత్ర (1994) - హిందీ భాషలో
# ఆంధ్రకేసరి - పద్యప్రబంధము
# వేకువ వెలుగులు (ఆంధ్రప్రదేశ్‌లో ఆర్.ఎస్.ఎస్)  (1997) -

## బిరుదులు
# సంస్కృత నాటకప్రయోగోద్ధారక
# నటరాజరాజ
# ఆశ్చర్య కుశలవక్త
# మహోపాధ్యాయ
# రాష్ట్రకవి
# భాగ్యనగర భారతి మొదలైనవి.

## మూలాలు

వర్గం:1932 జననాలు
వర్గం:సంస్కృత కవులు
వర్గం:నాటక ప్రయోక్తలు
వర్గం:తెలుగు పరిశోధకులు
అవెంజర్స్

***ది అవెంజర్స్*** 2012లో నిర్మించబడిన అమెరికన్ సినిమా. ఇది ఆరుగురు సూపర్ హీరోల సమూహము. వారిలో ప్రతి ఒక్కరు అద్భుతమైన బలం కలిగి ఉంటారు. వారి పేర్లు వరుసగా ఐరన్ మ్యాన్, హల్క్, బ్లాక్ విడో, థార్, కేప్టన్ అమెరికా, ఏజెంట్ రాబర్ట్  .

## చరిత్ర
2012 లో నిక్ ఫ్యూరి అనే ఒక అఫెన్సర్ మూలాన వాళ్ళు కలిసారు. అప్పటినించి వాళ్లు కలిసి చెడ్డవాళ్ళ పైన పొరాటం ఆరభించారు.

## ప్లాట్
థోర్ ,అతని తమ్ముడి లోకి  మధ్య ఉన్న గొడవల మూలంగా భూవాసులకు ఇబ్బంది కలిగింది. లోకి ప్రధాన కర్తవ్యం భూమి పై కక్ష్య సాధించడం. 

## వివరణ
**ఐరన్ మ్యాన్** **:** అసలు పేరు టొనీ స్టార్క్. అత్యంత  ధనవంతుడు. "స్టార్క్ ఇండస్త్రీస్"కు చైర్మన్.

**థోర్:** ఆస్గార్డ్‌కు చెందిన రాజు. ఉరుములా దేవుడు. 

**హల్క్:**  అసలు పేరు  డాక్టర్ బ్రూస్ బ్యానర్.భరించలేనంత కోపం వచ్చినప్పుడు పచ్చ రంగులోకి మారిపోతాడు.

**హకాయ్** **:** ఏజెంట్ బర్టొన్ మరో పేరు.గొప్ప విల్లు విద్య కలిగిన గుడాచారి  

**బ్లాక్ విడో:** మరొ పేరు నటాషా రొమనాఫ్.మర్మమైన రహస్యాలా గల యుద్ధ విద్యల్లో నైపుణ్యం వున్నా స్త్రీ శక్తి .  

## నటీనటులు
*ఐరన్ మ్యాన్‌గా నటించిన నటుడు రాబర్ట్ డౌనీ జూనియర్.
*థార్ పాత్రధారి క్రిస్ హెమ్స్‌వర్త్.
*హల్క్‌గా నటించిన నటుని పేరు మార్క్ రుఫాలో.
*హాక్ ఐగా నటించింది జెరెమి రెన్నెర్.
*బ్లాక్ విడోగా నటించిన నటి స్కార్లెట్ జొహాన్సన్.
*కేప్టన్ అమెరికా పాత్రను పోషించింది స్టీవ్ రోస్ 

## సినిమా లాభాలు
**అవెంజర్స్** సినిమా ప్రపంచవ్యాప్తంగా 1.518 బిలియన్ డాలర్ల వసూళ్లు చేసింది. ఉత్తర అమెరికాలో $ 623.4 మిలియన్లు సంపాదించగా ఇతర దేశాలలో $ 895.2 మిలియన్ల ఆదాయాన్ని పొందింది.

## అవార్డులు
ఈ సినిమా అకాడమీ అవార్డు, బ్రిటిష్ అకాడమీ ఫిలిం అవార్డు, పీపుల్స్ ఛాయిస్ అవార్డులను గెలుచుకుంది.

## మూలాలు
బొడ్డు బాపిరాజు

**బొడ్డు బాపిరాజు** పశ్చిమ గోదావరి జిల్లా, ఏలూరు పట్టణానికి చెందిన కవి, రచయిత. ఇతడు 1912లో జన్మించాడు. ఇతని తండ్రి పేరు బొడ్డు వేంకట వేంకటసుబ్బారాయుడు. ఇతడు గరికపాటి మల్లావధాని వద్ద సంస్కృతాంధ్రాలలో కావ్యాలు, వ్యాకరణము అభ్యసించాడు.
## అవధానము
ఇతడు 1932, నవంబర్ 18వ తేదీన ఏలూరు *ఆదివారపు పేట*లో ఒక అష్టావధానాన్ని తన 20వ యేట విజయవంతంగా నిర్వహించాడు.  ఈ అవధానంలో వర్ణన, సమస్య, పుష్పగణనము, చతురంగ ఖేలనము, దత్తపది, సంభాషణము, వ్యస్తాక్షరి, ఆకాశపురాణము అనే ఎనిమిది అంశాలు ఉన్నాయి. ఈ అవధానంలో పృచ్ఛకులుగా శతావధానులు వేలూరి శివరామశాస్త్రి, దోమా వేంకటస్వామిగుప్త, కాకర్ల కొండలరావు, హరి రామలింగశాస్త్రి, అష్టావధానులు గరికపాటి మల్లావధాని, కొత్తపల్లి సుందరరామయ్య పాల్గొన్నారు. ఈ అవధానానికి చెళ్లపిళ్ల వెంకటశాస్త్రి అధ్యక్షునిగా వ్యవహరించాడు.

ఈ అవధానంలో ఇతడు పూరించిన సమస్య: *<big>నువ్వులు నానిపోవుటకు నూరు యుగమ్ముల కాలమయ్యెడిన్</big>*

పూరణ:పువ్వులఁగోయు నన్నిపుడు పొంతకు రమ్మనఁబేరులేదె? ఓ
నువ్విట కేగుదెమ్ము వడి నువ్వని నువ్వని మాటిమాటికిన్ 
నవ్వుచుఁ బల్కకుండినను నాతిరొ! నువ్వని పిల్తువింక నీ
నువ్వులు నానిపోవుటకు నూరు యుగమ్ముల కాలమయ్యెడిన్


## రచనలు
# శ్రీ చందనము (ఖండకావ్యము)
# కలిక (కథా సంపుటి)
# విపంచి (ఖండకావ్యము)
# కాత్యాయిని (బాల గేయసంపుటి)
# కాక విలాసము (పద్యకృతి)
# భక్తలోల శతకము
# గోవు
### కథలు
# ఆదెమ్మపిన్ని గేదె
# ఏకోదరులు
# కలసిన సంబంధం
# గాలివాలు
# గురువాక్యము
# దయ్యాన్ని...
# ధనమూలమ్
# పన్నీటి ఊట కన్నీటి బాట
# పరిశోధన
# ప్రతిజ్ఞా పాలనము
# ప్రతిధ్వని
# ప్రేమ పవిత్రత
# ప్రేమదేవత నవ్వింది
# ఫోటో గడిబిడి
# రెవికలగుడ్డ
# వ్రతం చెడ్డా...
# శాస్తి
# అతీతం
# దొంగదయ్యాలు
# విధి
# కిటికీ రెక్కలు
# పరీక్ష
# నిష్కృతి
# చిల్లిచెంబు
# పుణ్యాత్ములు మొదలైనవి

## మరణము
ఇతడు 1972లో పశ్చిమ గోదావరి జిల్లా భీమవరంలో తనకు జరుగుతున్న ఒక సన్మానసభలో పరవశంతో ప్రసంగిస్తూ అలాగే చనిపోయాడు.
## ఇవి కూడా చూడండి
* పశ్చిమగోదావరి జిల్లా కథా రచయితలు
* ఆర్కీవ్స్‌లో విపంచి ప్రతి

## మూలాలు

వర్గం:తెలుగు కవులు
వర్గం:తెలుగు రచయితలు
వర్గం:1912 జననాలు
వర్గం:1972 మరణాలు
వర్గం:పశ్చిమ గోదావరి జిల్లా రచయితలు
ఘంటలంపాలెం

**ఘంటలంపాలెం.** కృష్ణా జిల్లా గూడూరు మండలానికి చెందిన రెవెన్యూయేతర గ్రామం.

ఈ గ్రామం పోసినేనివారిపాలెం గ్రామ పంచాయతీ పరిధిలోని గ్రామం.

## గ్రామంలో విద్యా సౌకర్యాలు
మండల పరిషత్తు ప్రైమరీ స్కూల్, ఘంటలంపాలెం

## గ్రామానికి రవాణా సౌకర్యాలు
మచిలీపట్నం, పెడన నుండి రోడ్దురవాణా సౌకర్యం కలరు. రైల్వేస్టేషన్; మచిలీపట్నం, విజయవాడ 62 కి.మీ

## గ్రామంలోని దర్శనీయ ప్రదేశమలు/దేవాలయాలు
శ్రీ హనుమత్, సీతా, లక్ష్మణ సమేత శ్రీ కోదండ రామాలయం:- ఈ ఆలయంలో నూతన విగ్రహ ప్రతిష్ఠా కార్యక్రమాలు 2015,ఏప్రిల్-2వ తేదీ గురువారం నుండి ప్రారంభమైనవి. మే నెల రెండవ తేదీ శనివారంనాడు విగ్రహప్రతిష్ఠా కార్యక్రమం వైభవంగా నిర్వహించారు. ఉదయం నుండి పలు పూజలు నిర్వహించి, అనంతరం, వేదపండితుల ఆధ్వర్యంలో విగ్రహప్రతిష్ఠ నిర్వహిచారు. పలువురు నిర్వాహక దంపతులు స్వామివారలకు కళ్యాణోత్సవం నిర్వహించారు. అనంతరం నిర్వహించిన అన్నసమరాధన కార్యక్రమంలో వేలాదిమంది భక్తులు పాల్గొన్నారు. ఈ కార్యక్రమానికి మండలంలోని గ్రామాల నుండియేగాక, భక్తులు పెడన, మచిలీపట్నం మండలాలనుండి గూడా అధికసంఖ్యలో విచ్చేసారు. ఈ సందర్భంగా బంధుమిత్రుల రాకతో గ్రామంలో ఉత్సవశోభ వెల్లివిరిసినది. 

## మూలాలు
కూడలి సంగమేశ్వర క్షేత్రం

**కూడలి సంగమేశ్వర క్షేత్రం** కృష్ణా తుంగభద్రా నదుల సంగమ క్షేత్రం.ఆలంపూరుకి 10 మైళ్ళ దూరంలో కూడ (లి) వెల్లి గ్రామానికి 2 మైళ్ళ దూరంలో కృష్ణా, తుంగభద్రల సంగమ స్థలముంది. దీనిని షణ్ణదీ సంగమం అని కూడా అంటారు. కృష్ణ, వేణీ, మలప్రభ, భీమ, తుంగ, భద్ర అనే ఆరు నదులు ఇందులో కలిసి ఉన్నందువల్ల ఈ పేరు వచ్చింది. రెండు నదుల మధ్య ఎత్తైన దిబ్బ మీద సంగమేశ్వరాలయం ఉంది. దీనిని బాదామి చాళుక్యులు కట్టించారు. ఆలయం చుట్టూ దృఢమైన శిలాప్రాకారం నిర్మించబడింది. గుడి చుట్టూ గోడలలోని కొన్ని గూళ్ళలో, ద్వారాలకు, గంగాయమునలు, అర్ధనారీశ్వరుడు, శివుని లీలామూర్తులు రమణీయంగా నిలుపబడి ఉన్నాయి. గుడి గర్భాలయంలో సంగమేశ్వరుని లింగం ఉంది. గర్భగృహం చుట్టూ ప్రదక్షిణాపథం, ముందుభాగాన విశాలమైన మొగశాలలో ఒక ప్రక్కన పార్వతి, గణేశుడు, మరొక ప్రక్కన వీరభద్రస్వామి ప్రతిష్ఠించి ఉన్నాయి. గుడి వెలుపల ఆగ్నేయమూలలో విష్ణ్వాలయం, ఈశాన్యమూలలో ఆంజనేయుని గుడి ఉన్నాయి. సాధారణంగా యాత్రికులు దూరప్రదేశాలనుండి ఈ క్షేత్రానికి వస్తుంటారు. శివరాత్రి సమయంలో స్వామికి తిరునాళ్ళు 5 దినాలు జరుగుతుంది. అప్పుడు రథోత్సవం కూడా జరుపుతారు.

## విశేషాలు
ఈ క్షేత్రం జోగులాంబ జిల్లా,  అలంపూర్ తాలూకాలో కృష్ణా, తుంగభద్రల సంగమం (కూడవెల్లి (నిర్జన గ్రామం) దగ్గర వెలసిన పుణ్యక్షేత్రం. ఈ క్షేత్రం రెండు నదులైన కృష్ణ, తుంగభద్ర నదుల నడుమ వెలసిఉంది.  అందువల్ల ప్రకృతి దృశ్యాలు పర్యాటకులను ఆకర్షిస్తాయి. ఈ క్షేత్రంలో మహాశివరాత్రి పర్వదినాన శివార్చనలు, సంబరాలు జరుగుతాయి.

## చేరుకొనే మార్గాలు
ఈ క్షేత్రానికి వెళ్లాలంటే కర్నూలు నుండి అలంపూర్ నకు బస్సులో వెళ్లాలి. అక్కడినుండి కాలినడకన లేక గుర్రం బండ్ల మీద ప్రయాణించి నేరుగా సంగమేశ్వరం చేరుకోవచ్చును.

## పురాణ గాథ
ద్వాపరయుగంలో పాండవులు మాయాజూదంలో ఓడిపోయి అరణ్యంలో ఒక ఆశ్రమం నిర్మించుకొని నివసించారు. కౌరవులు తమ భోగ భాగ్యాలను వారిముందు ప్రదర్శిచాలని "ఘోషయాత్ర" నెపంతో బయలుదేరిరి,  కౌరవులను తమ శతృవులుగా భావించి గంధర్వులు వారిని బంధిచి గంధర్వలోకానికి తీసుకొని పోవుచుండగా పాండవాగ్రజుడు ధర్మరాజు వారిని విడిపించమని భీముడు, అర్జునుడు లను ఆదేశిస్తాడ. అపుడు కౌరవ వీరులు అవమానంతో హస్తినాపురం చేరతారు. అపుడు కృష్ణుడు పాందవులను దండకారణ్యంలో గడపవలసినదిగా ఆదేశించగా వారు అరణ్య ప్రాంతంలో సంచరిస్తూ, దుష్ట శిక్షణ, శిష్ట రక్షణ చేస్తూ జీవనయాత్ర సాగిస్తున్నారు. అక్కడి ప్రజలను ఆదరిస్తూ, వారి వారి మన్ననలను పొందుతూ సంచార జీవితం గడుపుతుంటారు. అలా సంచరిస్తూ మనసులను ఆహ్లాదపరచే జల విన్యాసాలతో అలరారుచున్న కృష్ణ, తుంగభద్రల సంగమం (కూడలి) వద్దకు చేరుకుంటారు.

ఒకనాడు ధర్మరాజు రెండు నదుల సంగమం (కూడలి) కావున సంగమేశ్వరుని ప్రతిష్ఠించి పూజలు చేసి తరించాలని కోరికను తన భార్య, సోదరులకు వెల్లడించాడు. అగ్రజుని కోరిక నెరవేర్చదలచిన భీమసేనుడు, శక్తిసామర్థ్యాలతో కాశీ క్షేత్రం చేరి అన్నపూర్ణ, విశ్వనాథస్వాముల ప్రార్థన చేసి అక్కడనున్న ఒక పవిత్ర శివలింగంను తీసుకొని ఆఘమేఘాలమీద కృష్ణా, తుంగభద్రల సంగమానికి చేరుకున్నాడు. పాండవులు సకల పూజా ద్రవ్యాలు సేకరించి రెండునదుల కలయిక గట్టుపై ఆ శివలింగంను ప్రతిష్ఠించి, పూజా కార్యక్రమాలు సాగిస్తారు. కొంతకాలం పాండవుల పూజలందుకున్నాడు ఆ సంగమేశ్వరుడు.
## శాసనాలు
ఇక్కడ 'కల్యాణి చాళుక్య చక్రవర్తి త్రిభువనమల్లుని' కుమార్తె మైలలదేవి ఈ క్షేత్రానికి వచ్చే యాత్రికులను కృష్ణా, తుంగభద్రా నదులలో ధర్మంగా దాటించడానికి బెస్తవానికి భూదానం చేసి వేయించిన శాసనం, కన్నడ గోకర్ణదేవుని కాలంలో 'మల్లికార్జున పండితారాధ్యుడు' ఈ క్షేత్రానికి వచ్చినపుడు చేసిన దానం తెలిపే శాసనం, ఆలయ జీర్ణోద్ధరణకు చెందిన శాసనాలు ఉన్నాయి.

## మూలాలు

## బయటి లంకెలు
* బ్లాగు టపా

వర్గం:హిందూ దేవాలయాలు
వర్గం:మహబూబ్ నగర్ జిల్లా పర్యాటక ప్రదేశాలు
రొక్కం లక్ష్మీనరసింహ దొర

**రొక్కం లక్ష్మీనరసింహదొర** భారత జాతీయ కాంగ్రెస్ అభ్యర్థిగా టెక్కలి శాసనసభ నియోజకవర్గం నుండి ఎన్నికైన ఆంధ్రప్రదేశ్ శాసనసభ్యుడు.

ఇతడు వృత్తిరీత్యా న్యాయవాది. వీరు శ్రీకాకుళం జిల్లా బార్ అసోషియేషన్ అధ్యక్షుడిగా, గంజాం జిల్లా బోర్డు సభ్యుడిగా, ఆంధ్ర విశ్వవిద్యాలయం సెనేట్ సభ్యుడిగా, శ్రీకాకుళం కోఆపరేటివ్ సెంట్రల్ బ్యాంక్ సలహాసంఘం అధ్యక్షుడిగా వివిధ పదవులను నిర్వహించారు.

1952 లో ఉమ్మడి మద్రాసు రాష్ట్రంలో స్వతంత్ర అభ్యర్థిగా మద్రాసు శాసనసభకు ఎన్నికయ్యాడు. ఆకాలంలో కుప్పుస్వామి ప్రాథమిక విద్యావిచారణ సంఘంలో, దేవాదాయ ధర్మాదాయ కమిటీలో, భూసంస్కరణల కమిటీలో సభ్యుడిగా తన సేవలను అందించాడు. 1955 నుండి 1956లో ఆంధ్రప్రదేశ్ రాష్ట్రం ఏర్పడే వరకు ఆంధ్ర రాష్ట్ర శాసనసభ స్పీకరుగా పనిచేశాడు. ఈయన ఆంధ్ర రాష్ట్రానికి మొట్టమొదటి స్పీకరు ఆగష్టు 15 1950 న శ్రీకాకుళం జిల్లా పాలకొండ, టెక్కలి, శ్రీకాకుళం, పార్వతీపురం రెవెన్యూ డివిజన్లతో ఏర్పడినది. జనవరి 3 1951 న శ్రీకాకుళం జిల్లా బోర్డు ఏర్పడింది. దీనికి మొదటి అధ్యక్షునిగా రొక్కం లక్ష్మీనరసింహదొర ఎన్నికయ్యారు.

1955 లో ఆంధ్ర రాష్ట్ర శాసనసభకు జరిగిన ఎన్నికలలో లక్ష్మీనరసింహదొర టెక్కలి నియోజకవర్గం నుండి ఎన్నికయ్యాడు. 1956 లో ఆంధ్రప్రదేశ్ ఏర్పడినపుడు, ఆ సభలో సభ్యుడుగాఅ కొనసాగాడు.

## మూలాలు

వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు
వర్గం:ఆంధ్ర రాష్ట్రంలో శాసన సభ్యులు
వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:మద్రాసు రాష్ట్రంలో శాసన సభ్యులు
వర్గం:శ్రీకాకుళం జిల్లా న్యాయవాదులు
వర్గం:తెలుగువారిలో న్యాయవాదులు
వర్గం:ఆంధ్ర రాష్ట్ర శాసనసభ స్పీకర్లు